সৌদি আরবে ঈদুল আজহা ১১ আগস্টDAILYSYLHET.COM | SYLHET NEWS | BANGLA NEWS
সর্বশেষ আপডেট : ৩০ মিনিট ৪৪ সেকেন্ড আগে
ডেইলি সিলেট ডট কম :: প্রকাশিত হয়েছে : আগষ্ট ২, ২০১৯ | ৩:৪৪ অপরাহ্ন
নিউজ ডেস্ক:: সৌদি আরবে জিলহজের চাঁদ দেখা গেছে। দেশটিতে এবারের ঈদুল আজহা ১১ আগস্ট অনুষ্ঠিত হবে। এ খবর জানিয়েছে দেশটির জনপ্রিয় সংবাদ মাধ্যম আরব নিউজ।
খবরে বলা হয়, এবার মুসলমানদের পবিত্র হজ ৯ আগস্ট শুক্রবার শুরু হবে। পরদিন শনিবার হাজীরা লাব্বাইকাল্লাহুম্মা লাব্বাইক ধ্বনিতে আরাফাতের ময়দানে সমবেত হবেন। আর দেশটিতে ১১ আগস্ট পবিত্র ঈদুল আজহা অনুষ্ঠিত হবে।
ফলে হজের অংশ হিসেবে হাজিরা ৮ আগস্ট সন্ধ্যার পরপর মক্কা থেকে মিনার উদ্দেশ্যে রওনা হবেন। ৯ আগস্ট সারাদিন মিনায় অবস্থান করে সেদিন রাতে আরাফাতের ময়দানের উদ্দেশে যাত্রা করবেন হাজিরা। ১০ আগস্ট আরাফাতের ময়দানে অবস্থিত মসজিদে নামিরা থেকে হজের খুতবা দেওয়া হবে।
এদিকে বাংলাদেশে শুক্রবার (২ আগস্ট) চাঁদের সন্ধান করা হবে। এদিন সন্ধ্যা সোয়া ৭টায় ইসলামিক ফাউন্ডেশন বায়তুল মুকাররম সভাকক্ষে এ সংক্রান্ত এক সভা অনুষ্ঠিত হবে। ধর্ম প্রতিমন্ত্রী ও জাতীয় চাঁদ দেখা কমিটির সভাপতি শেখ মো. আব্দুল্লাহ সভায় সভাপতিত্ব করবেন।
বাংলাদেশের আকাশে কোথাও জিলহজ্জ মাসের চাঁদ দেখা গেলে তা টেলিফোন ও ফ্যাক্স নম্বরে অথবা সংশ্লিষ্ট জেলা প্রশাসক অথবা উপজেলা নির্বাহী অফিসারকে জানানোর জন্য অনুরোধ করেছে ইসলামিক ফাউন্ডেশন।
টেলিফোন নম্বর: ০২-৯৫৫৯৬৪৩, ০২-৯৫৫৫৯৪৭, ০২-৯৫৫৬৪০৭ ও ০২-৯৫৫৮৩৩৭, ০২-৯৫৫৯৪৯৩। ফ্যাক্স নম্বর: ০২-৯৫৬৩৩৯৭ ও ০২-৯৫৫৫৯৫১।